Ēvalds Ivanovs

Ēvalds Ivanovs (dzimis , miršanas datums nav zināms) bija latviešu lauksaimnieks un politiķis. Bijis Latvijas Satversmes sapulces deputāts, Latvijas Sociāldemokrātiskās strādnieku partijas pārstāvis.

 Biogrāfija 
Ēvalds Ivanovs dzimis  Paplakas muižā kā kalpa dēls.Krūtes — Virgas ev. lut. draudzes kristīto reģistrā. — 1889.g. — Nr.14. — Ievalts — dzimis 1889. gada 18. februārī (pēc vecā stila) — Paplakas muižas staļļa puiša Klāva Kuppe un Gotlībes dēls Pirmo izglītību ieguvis Paplakas pagastskolā, tālāk papildinājies pašmācības ceļā. 15 gadu vecumā pārcēlies uz Liepāju, kur strādājis kurpnieka amatu līdz Pirmajam pasaules karam. Sociāldemokrātu partijā iestājies 1909. gadā, par ko vairākas reizes no cara valdības apcietināts. Piedalījies dažādās strādnieku biedrībās Liepājā. Iesaukts 1914. gadā kā zemessargs Krievijas armijā, Austrumprūsijas frontē kritis vācu gūstā.

Atgriezies Latvijā 1918. gada decembrī un sācis piedalīties sabiedriskā dzīvē Liepājā, sevišķi strādnieku arodnieciskās kustības noorganizēšanā. 1920. gadā ievēlēts Latvijas Satversmes sapulcē, pārstāvēja Latvijas Sociāldemokrātisko strādnieku partiju. Pēc tam ievēlēts par Liepājas pilsētas valdes locekli, vēlāk par pilsētas galvas biedru. 1923. gadā no šī amata labprātīgi atteicies un pārgājis dzīvot uz laukiem savā dzimtajā Virgas pagastā, kur viņam piešķirta jaunsaimniecība — Paplakas "Ezerlauki". Nodibinājis Paplakas lauksaimniecības biedrību un pie tās noorganizējis plašu mašīnu koplietošanas punktu. No 1925. gada ir arī Kurzemes lauksaimniecības centrālbiedrības valdes loceklis. Virgas pagasta padomes priekšsēdētājs un pagasta tiesas loceklis.Latvijas darbinieku galerija (1918—1928). 1929.  — 51.lpp.

1940. gada augustā bijis Virgas pagasta vecākā vietnieks.

1941. gada augustā atradies apcietinājumā.Iedzīvotāju reģistrs. — Virgas pagasts. — 1941.g. augusts — — Latvijas Valsts vēstures arhīvs, 1308. f., 15. apr., 2939. l

 Atsauces 

Kategorija:1889. gadā dzimušie
Kategorija:Dienvidkurzemes novadā dzimušie
Kategorija:Cilvēki ar nezināmu miršanas datumu
Kategorija:Latvijas sociāldemokrāti
Kategorija:Satversmes sapulces deputāti